Санкт-Петербург

Санкт-Петербург — Российской Федерацияысь федеральной статусъем кар, Уйпал-Шундыпуксён федерал округлэн шоркарез, Ленинград улослэн центрез, XVIII–XX дауръёсы Россия империлэнлэн шоркарез. 1965-тӥ арын карлы «Город-герой» ним сёто. Пусъемын РСФСР-ысь Горд Знамя орденэн (1919), Ленинлэн орденэныз (1945, 1957) но Октябрь Революцилэн орденэныз (1967).
Карлэн нимъёсыз.
Санкт-Петербург (немец кылысь берыктыса, Св. Петырлы сӥзем кар) – Петр I-лэн указэзъя 1703-тӥ арын Нева шур вылын городэз ӝутон ужъёс кутскемын. 
Вакчиятыса городлэн нимыз – СПб.
История.
16 мае 1703-тӥ арын Петр I-лэн указэзъя Санкт-Петербургез ӝутон ужъёс радъямын вал. Та нуналэ вуоно Петропавловской крепостьлэн фундаментаз нырысетӥ из понэмын вал. Крепость интыяськиз Заячий шормуӵын. Лэсьтон мугез – Нева шурлэсь фарватерзэ утён. 1704-тӥ арын Котлин шормучын Кронштадт крепостез лэсьтыны кутско. Санкт-Петербурглэн интыяз азьвыл таӵе гуртъёс интыяськемын вал – Автово, Купчино, Стрельна но пичи кар Ниен. 
Петр I городлы валтӥсь ужпум пуктӥз – Россиысь Европае ву кузя сюресэз утьыны. Васильевской шормуӵ вылын лэсьтэмын вал Россиысь нырысетӥ порт. 
Интыяськемез но улӥсь калыкез.
Мусколэсь 664 иськемлы палэнын интыськемын. Сылэ Нева шур вылын, Балтика зарезь дурын, Европалэн уйпалаз, Российской Федерацилэн Уй-шундыпуксён палаз. 
2010-тӥ арлы Санкт-Петербургын 4 600 310 адями улэ. Европаын улӥсь калыклэн лыдызъя куинетӥ кар (шоркар статусъем городъёсты лыдэ басьтытэк) луэ, Россиын – кыкетӥ (Муско бере).
Кивалтэт.
2008-тӥ арысен Санкт-Петербургын Российской Федерациысь Конституционный суд интыськемын. 1992-тӥ арысен – СНГ-ысь Межпарламентской ассамблеяез. 
Карен кивалто: губернатор, Правительство, Санкт-Петербурглэн кар Администрациез, Законодательной Собрание. 
Санкт-Петербург 18 ёрослы люкемын: 
Экономика.
Санкт-Петербург – Росси Федерациысь экономикая огез валтӥсь кар. Тужгес отын азинске промышленность но туризм. 
1997-тӥ арысен та карын Россилэн но СНГ огазеяськонысь кунъёслэн экономикая саммит радъяське. Петербуржской калыккуспо экономической форум Шундыӝужан Европаын луиз валтӥсь экономической но политической ужрад (соин сэрен официальной луисьтэм ним но сётэмын – «Ӟуч Давос»).
Валтӥсь заводъёсыз: Кировской завод, Ленинградской металлической завод, «Электросила», Ижорской заводъёс, «Вагонмаш» Петербургской трамвайно-механической завод, автобусной завод «Скания-Питер», "Toyota", "General Motors", "Nissan", "Hyundai". «Северной верфь», Балтийской завод, Адмиралтейской верфь, Канонерской завод, Невской судостроительной завод но мукетъёсыз.
Транспорт.
Санкт-Петербург – автомашина сюресъёсъя Скандинавской кунъёсты, Европаез, Россиысь портэм городъёсты огазеясь валтӥсь ёзэз луэ. Озьы ик азинскемын ву вылтӥ сюресъёс – карын Европаысь огез бадӟым порт интыяськемын. Кыллыккуспо аэропортъёс ужало – Пулково-1, но Пулково-2. Чыгун сюресъёс транспортной магистральлэн валтӥсь ёзэз луэ. 
Карын 1955-тӥ арысен метрополитен ужа.
Наука но дышетскон удыс.
Санкт-Петербургын ужало 1047 нылпи садъёс, 735 школаос, 160 специальной дышетскон юртъёс, 95 вылӥ дышетсконниос.
Санкт-Петербург Россиысь наукая но дышетонъя центрез луэ.
Карын интыяськемын валтись вылӥ дышетсконниос: Санкт-Петербургысь кун университет, Санкт-Петербург государственной политехнической университет, Санкт-Петербург государственной электротехнической университет, Гурезь институт, Санкт-Петербург государственной морской технической университет, Санкт-Петербург государственной экономикая университет, Санкт-Петербург государственной лесотехнической академия, Российской государственной педагогической университет, Государственной морской; Технологической институт Инженерно-экономической университет, механики и оптики, Аэрокосмической приборъёсты лэстонъя Вӧсьлыко Петыркар государственной университет приборостроения, Чыгун сюресъёсъя Петербургской государственной университет, Консерватория, Театр искусствоя Академия, Военно-космической академия, Военно-медицинской академия, Михайловской военной артиллерийской университет, Санкт-Петербург военно-морской институт но мукетъёсыз. 
Санкт-Петербург – Россиысь бадӟымез тодосъя центрез луэ. Карын ужало пӧртэм научной ужюртъёс: научно-исследовательской институтъёс, Россиысь наукая академилэн пӧртэм ёзъёсыз (60 институт). Огъя Россияен ӵошатыса карлэн наукая но дышетонъя потенциалэз 15 процент луэ – соин сэрен Санкт-Петербургез калыккуспо тодосья центр лыдьяськыны быгатэ. 
Россиысь наука но дышетон удысын ужась калыклэн лыдызья Вӧсьлыко Петыркар кыкетӥ интыын сылэ. 
Архитектура.
Петр I карлэсь архитектуразэ Амстердам но Венеция каръёслэсь адӟыса лэсьтыны тыршиз. Соин сэрен татын котькуд урам изен шобыртэмын но ву сюресъёс (каналъёс) трос лэсьтэмын. Озьы ик Петр I ӧз лэзьы мукет городъёсын излэсь юртъёсты ӝутыны. 
Карлэсь архитектурной планзэ радъяз француз Жан-Батист Леблон. 
Тужгес адскымон аспӧртэмлыкез луэ – шонер сюресъёс, трос карлудъёс, паркъёс, ву каналъёс, выжъёс но фонтанъёс.
Исторической синпелетъёс пӧлы пыро XVII-XX дауре лэсьтэм юртъёс: Петропавловской крепость, Александро-Невской лавра, Смольный институт, Дворцовой карлуд, Зимней дворец, Адмиралтейство, Невской проспект, Биржа, Сенатской площадь, Петр I-лы синпелет (усьтэмын 1782-тӥ арын), Восстания карлуд но мукетъёсыз.
Синмаськымон луэ Петергофысь фонтанной комплекс. 
Городлэн исторической люкетэз утиське ЮНЕСКО огазеяськонэн.
Лулчеберет.
Россиысь Уйпал шоркарез тужгес тунсыко луэ туристъёслы, уго куинь даур ортчыса но, архитектура ласянь та карлэн вылтусыз сокем зол ӧз воштӥськы. Пӧртэм политической но экономической ужпумъёс сэрен (огез валтӥсез – советской вакытэ шоркар статуссэ ыштон, кудӥз карлэсь архитектуразэ воштонъёслэсь утиз) Санкт-Петербург туннэ нунналы европейской культуралэн синпелетэныз лыдъяське. 
1990-тӥ арысен Санкт-Петербург ЮНЕСКОен утись каръёс пӧлы пыре (карын ог 4000 пала исторической синпелетъёс лыдъясько). 
221 музей, 2000 библиотека, ог 80 театр, 100 концерт залъёс, 45 галерея, 62 кинотеатр, 80 лулчеберет юртъёс – ваньмыз соос карлэсь лулчеберет узырлыксэ возьмато. 
Котькуд ар 100 пала фестивальёс но конкурсъёс радъясько, 50-ез каллыккуспо луэ.
Музейёс.
Эрмитаж, Ӟуч музей, Центральной военно-морской, Кар скульптурая, Санкт-Петербурглэн историезъя, Кунсткамера но мукетъёсыз.
Театръёс.
Мариинской театр, Александринской театр, Михайловской театр, Бадӟым драматической театр, Комедия Санкт-Петербургысь академической театр, Покчи драматической но мукетъёсыз.
Библиотекаос.
Россиысь национальной библиотека, Наукаосъя Российской Академилэн библиотекаез, Б.Н. Ельцин нимо Президентской библиотека но мукетъёсыз. 
Дунне лулчеберетэз азинтон но узырмытон.
1724-тӥ арын Петр I-лэн указэзъя усьтэмын Наукаосъя Российской академия, 1757-тӥ арын Санкт-Петербургын усьтэмын Суредаськонъя Академия. XIX дауре татын дышетскизы Карл Брюллов но Илья Репин, XX дауре – Николай Тимков, Сергей Осипов, Александр Самохвалов, Николай Позднеев, Евгения Антипова, Арсений Семенов, Лев Русов. 
Тытын улӥз но ужаз физиология Нобель премилэн лауратэз Иван Петрович Павлов. Тодмо котькуд адямилы Дмитрий Менделеев татын кылдытӥз аслэсьтыз химической элементъёсъя периодической таблицазэ. 
1738-тӥ арын усьтэмын Эктонъя школа, кудӥз улон сётӥз Мариинской театрлы. 
Санкт-Петербургын улӥзы Пётр Ильич Чайковский, Александр Пушкин, Фёдор Достоевский, Александр Блок, Анна Ахматова но мукетъёсыз.